|  |  |
| --- | --- |
| LENGYEL HUNORFöldrajzBSc, 2. félévBabes-Bolyai TudományegyetemFöldrajz Kar |  |

Témavezető:

|  |
| --- |
| dr. Bartos-Elekes Zsomboregyetemi adjunktus, BBTE  |

Cholnoky Jenő belföldi terepezései kolozsvári e. oktatóként (1905–19)

Cholnoky Jenő, a magyar földrajz kiemelkedő alakja, 1905-től 1919-ig a kolozsvári Ferenc József Tudományegyetemen oktatott. Kínai útja és balatoni tanulmányai után, mint már elismert geográfus érkezett Kolozsvárra. Kolozsvári évei alatt a Földrajzi Közlemények szerkesztője, a Földrajzi Társaság titkára, majd alelnöke és elnöke volt – általa a magyar tudományos földrajz központja Kolozsvár lett.
Kolozsvári fényképi hagyatékát és Érden található terepnaplóit elemezve próbáltam nyomon követni a kolozsvári évek alatt bejárt belföldi terepezéseit, tanulmányi kirándulásait és ezek következményeként született tudományos ill. leíró jellegű munkáit; eredményeit összegezni.
Példa gyanánt két eseményt kiemelten vizsgálok: egy általa vezetett tanulmányi kirándulást, ill. végigkövetem egy tudományos munka megszületését, az utazástól, megfigyeléstől, leírástól, fényképezéstől egész a megszületett eredményig, a kész cikkig.
Kulcsszavak: Cholnoky Jenő, földrajz, Kolozsvár, Ferenc József Tudományegyetem, tudománytörténet